Rey V. Poloyapoy

SI REY Vasquez POLOYAPOY natawo niadtong Mayo 13, 1959 didto sa Pagadian (City), Zamboanga del Sur. Ikalima sa siyam ka mga anak nila ni Eliezer Espina Poloyapoy nga taga Toledo, Cebu ug ni Sera Tabudlong Vasquez nga taga Cebu City.

Siya nakatapos sa Bachelor of Arts (AB) English-History sa Agusan Colleges, Dakbayan sa Butuan.Natudlo isip Patrolman sa Integrated National Police niadtong Disyembre 16, 1982 ug gikatakdang moretiro sa Mayo 13, 2015.

Si Rey Poloyapoy nagsugod sa pagpanulat og mga poems sa dihang nagtungha pa sa ikaunom nga grado sa elementarya, nakat-on pagsulat og orihinal nga mga awit sa hayskol, ug nahimong sakop sa school publication sa dihang nagtungha pa sa kolehiyo.

Sa hinapos nga katuigan sa dekada 80, siya nahimong regular nga magtatampo og mga English news sa mga mantalaan sa Butuan hangtod nga nakuha isip editor sa usa ka bag-ong mnantalaang inenglis. Niadtong mga tuiga usab, nakat-on siya pagsulat og mga radio drama script og gidawat isip drama writer sa usa sa mga dagkong istasyonan sa radyo sa Sugbo apan iyang gibalibaran ang maong kahigayonan. 

Sa tunga-tunga sa dekada 90, nagsugod siya pagtampo og mga gitext-gitext sa Bisaya Magazine hangtod nga napatik ang una niyang sugilanon sa maong mantalaan nga "Ang Tukmang Hukom."

Sukad mapatik ang unang sugilanon, gisundan na kini sa mga balak, gumalaysay, artikulo, sugilagming, ug mga sugilanong komiks nga napatik sa Bismag.

Si Rey Poloyapoy maoy kasamtangang pamuno sa Bathalad-Mindanao, Inc. (2013)human siya napiling opisyal sa maong pundok sukad sa tuig 2009.

Sa pagsulat niini, usa pa lang ka sugilanon ni Rey Poloyapoy ang nahimong mananaog sa tigi sa sinulatay: "Ang Balaod Sa Managhigala," nga nakakuha og ikatulong ganti sa Tigi sa Sinulatay sa tuig 2012.

Mga Sugboanon
Mga Pilipinong magsusulat